“Hulle is my rolmodelle omdat hulle vir my ’n baie goeie voorbeeld stel van wat harde werk en deursettingsvermoë is.”
Hy skryf sy sukses toe aan “oplet in die klas” en sy raad aan voornemende matrikulante is om altyd seker te maak dat hulle al hul werk verstaan want dan is dit nie nodig om die heeltyd agter die boeke te wees nie.
Hy gaan vanjaar BCom regte aan die Universiteit van Pretoria studeer. Hy het op die kombinasie besluit omdat hy nog nie seker is of hy in die regsberoep of finansiële wêreld wil werk nie.
Rohann gaan volgende jaar in die koshuis Tuks Village bly omdat hy graag deel van die studentelewe wil wees en omdat hy dink dit is tyd om meer onafhanklik en bietjie op sy eie te wees.